**Óravázlat**

**Varga Zoltán: Erdei hangverseny című meséjéhez**

**Készítette: Torma Tiborné**

**Algyői Fehér Ignác Általános Iskola**

**Osztály: 1-2. osztály**

1. **Légző gyakorlat**

Hangképző gyakorlatok:

* Hangoztassuk a következő hangokat! a, z, g, ó, s
* Utánozzunk állatokat!

 Sziszegjen a kígyó!

 Zümmögjön a méh!

 Brummogjon a medve!

* Tanuljunk meg a medvéről egy mondókát!

Dirmeg-dörmög a medve,

nincsen neki jó kedve.

Alhatnék, mert hideg van,

jobb most bent a barlangban.

1. **Mivel képeztük az óra elején a hangokat? Soroljátok fel!**

Most másféle hangokat fogtok hallani.

Párosan fogtok dolgozni! 10 féle hangot hallotok egymás után. Minden pár kap egy képsort. Írjátok a megfelelő kép alá a hallott hang számát!

Természetesen nem a képek sorrendjében fogjátok hallani a hangokat.

borz, szél, medve, tűz, eső villámlással, bagoly, béka, dörgés, pacsirta, tücsök

  

  

   

A feladat ellenőrzése.

Mondjátok el, hogy az állatok hogyan képezték a hangjukat! Minek a hangját halljuk a szél, a villámlás, a tűz esetében? Utánozzuk a hangjukat!

1. **Mai óránkon egy szép mesével ismerkedünk meg!**

Nyissátok ki a Szitakötő folyóiratot a 8. oldalon! Nézzétek meg a képeket!

Milyen állatokat ismertek fel a képeken?

A mese róluk fog szólni. Hallgassátok meg!

1. **A mese feldolgozása kérdések segítségével.**

Mit szerettek volna rendezni az állatok?

Ki javasolta?

Mivel magyarázta a bagoly a verseny megrendezését?

Mi a koncert?

Milyen hangszereket szerettek volna utánozni?

Milyen hangszer lett volna az elefánt?

Ki az a zeneszerző?

Mit jelent az a szó, hogy” improvizálni”?

Mi szakította meg a koncertet?

Hogyan folytatódott a zenélés?

Ismeretlen szavak megbeszélése: hangverseny, koncert, zenemű, énekkar, kórus, zeneszerző, komponálás, improvizálás, dallam, zenebona

1. **Hangszereket fogtok válogatni! Szintén párban szeretném, ha dolgoznátok!**

Hangszerek képeit kapjátok meg. Válogassátok ki azokat, amelyekről a mesében is szó volt!

      



A feladat ellenőrzése.

Melyik ezek közül az, amelyik nem szólalt meg az állati zenekarban?

Melyik az, amelyik nem „hangszer”? Miért?

1. **Alakítsuk meg mi is ezt a zenekart!**

**Bábozzunk!**

**Több csoportot alakítunk!**

Legyenek medvék, madarak, tücskök, békák. Legyen egy karmester is!

Először mindenki gyakorolja be a saját szövegét a mese alapján!

Adjátok elő a műsorotokat!

Aláfestésként dörgés, villámlás, eső hangja is kísérje a koncertet!

* Hogyan éreztétek magatokat?
* Milyennek hallottátok a koncertet?
1. **Most ti fogtok rögtönözni!**

Válasszatok a körülöttetek lévő tárgyakból egyet, amit meg tudtok szólaltatni és alkossatok zenekart!

Csoportokban adjátok elő a műveteket!

Mi kellett ahhoz, hogy koncertet tudjatok adni? / ritmus, egymásra figyelés, összhang… stb./.

1. **Hallgassunk meg egy igazi koncertet!**

Saint Saens : Az állatok farsangja című zeneművéből

* Az oroszlán belépőjét
* Az elefánt
* A kakukk

részeket.

1. **Befejezésül énekeljük el a Falusi hangverseny című dalocskát a mi kis hangszerünkkel, a torkunkkal!**